《题翠峰院》
宋代·陈舜俞

借问鸱夷与季鹰，五湖珍赏复谁曾。
惯看销夏湾头月，唯有莫谁山上僧。
晚渡浪痕沾坏衲，上方云液洒枯藤。
游人欲趁沙鸥去，更伴禅公上翠层。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。